Gouritz-nuus - Gouritsmond
Baie dankie aan Ben Baartman wat die stortingsterrein vir ons so netjies hou.
Meneer Vis en Mejuffrou Fynbosfees
posted 19 Nov 2019, 03:03 by Admin Gouritzmond
Ons kies 'n Meneer Vis en Mejuffrou Fynbosfees gedurende die Nuutsvaniets-Herwinningskompetisie! Die kompetisie word geborg deur Henque
Waste. Ons jeugdiges (tussen 12 en 18) word uitgedaag om iets kreatiefs te skep uit herwonne materiaal/items.
Die inskrywingsvorm is aflaaibaar hieronder.
| Attachments: Nuutsvanietskompetisie.pdf
Die 2019 Gouritsmond Vis- en Fynbosfees plakaat
posted 19 Nov 2019, 02:40 by Admin Gouritzmond [ updated 19 Nov 2019, 02:43 ]
Die Vis- en Fynbosfees plakaat
Kliek op skakel hieronder om A3 pdf-weergawe af te laai indien jy dit wil druk.
| Attachments: A3 plakkaat van VisFynbosfees.pdf
Hengelkompetisie by Vis- en Fynbosfees
posted 22 Oct 2019, 04:00 by Admin Gouritzmond [ updated 19 Nov 2019, 02:48 ]
Ons hou hengelkompetitie tydens die fees!
Details & nuwe inskrywingsvorm via skakel hieronder
Staatspamflet van regulasies vir hengel ook hierdonder aflaaibaar
| Attachments: Hengelkompetisie_finaal_inskrywing en reels_met insette.pdf Recreational Brochure 2017-18.pdf
Gourits-hond Wedloop 20 Des
posted 22 Oct 2019, 03:42 by Admin Gouritzmond [ updated 22 Oct 2019, 03:45 ]
Ons hou die Gourits-hond Wedloop op 20 Desember gedurende die Vis- en Fynbosfees. Inligting en inskrywingsvorm vir die wedloop is beskikbaar via skakel onder aan die blad:
| Attachments: Wedlooppamflet_PDF.pdf
posted 28 Oct 2017, 11:19 by Admin Gouritzmond [ updated 28 Oct 2017, 11:36 ]
Rommel wat Gouritsrivier Bewaringstrust in die groen area rondom Bietouville opgeruim het.
Besoedelingpraatjie deur Cape Nature
posted 21 Oct 2017, 10:48 by Admin Gouritzmond [ updated 21 Oct 2017, 11:02 ]
Cape Nature se Mnr. Deon Makwena het op 5 Okt. 2017 'n skyfievertoning en praatjie i.v.m. Besoedeling vir 70 kinders in Gouritsmond kom aanbied. Hy het veral op die nadele van plastiek op die see- en natuurlewe gekonsentreer. Mnr. Johann de Fin het 2 fietsies aan die 2 beste luisteraars oorhandig!
WESSA kom stap ons roete
posted 21 Sep 2017, 10:18 by Admin Gouritzmond
Op 9 Sept 2017 het Wessa van Eden die 3km staproete op Gouritsmond kom stap. Dit was ‘n groot sukses. Hier was die oggend 69 persone bymekaar. Drie veldwagters van Fransmanshoek Bewarea het as gidse opgetree.
Mev. Isabel Swart het Mev Gebhardt die voorsitter van Wessa voorgestel en hul welkom geheet. Ds. P.Franzsen het verduidelik hoe en waarom die staproetes ontstaan het. Mnr. Edwin Butler het blomsoorte en waarvoor hul destyds gebruik is, vertoon. Almal het dit terdeë geniet. Baie dankie vir ‘n donasie van R2400.
Plankpad oor duine na rivier
posted 5 Sep 2016, 04:06 by Admin Gouritzmond [ updated 6 Sep 2016, 00:23 ]
Die plankpad wat deur die Bewaringstrust laat bou is, nader voltooiing. Die pad is gebou deur Rickie Janse van Rensburg en die koste van die kontrak was ongeveer R166 440. Die plankpad verskaf ' n eko-vriendelike wyse om voetgangers by die rivier en strand te kry. Dit is nou ook moontlik vir rolstoel-gebondenes om die prag van die rivier en see van nader te beleef. Enige donasies tot die Bewaringstrust om die kostes te dek, sal hoog waardeer word!
Die dek op die eindpunt.
Trappie op eindpunt.
Boardwalk vorder mooi
posted 18 Jul 2016, 06:59 by Admin Gouritzmond
Gedeelte wat reeds gebou is
Die bouery vorder na wense. Die gedeelte wat sover gebou is, word reeds deur mense gebruik, maar dit kort nog randstroke om te voorkom rolstoele kan afval en ook nog ekstra spykers om planke stewiger te monteer.
Die laaste stuk oor die duin moet nog gebou word.
Boardwalk word gebou
posted 7 Jul 2016, 04:39 by Admin Gouritzmond
Daar is begin met die bou van 'n verhewe plankpad (Boardwalk) vanuit Riverweg na die strand.
Die volgende brief is van die Bewaringstrust hieromtrent ontvang:
Die trustees van die Gouritsrivier Bewaringstrust het, na aanleiding van verskeie versoeke van die publiek, besluit om deel van die staproete, wat deur die Trust ontwikkel is, met 'n plankpad te vervang.
Die Trust se motivering vir die besluit was:
Dit sal die roete meer toeganklik maak vir klein kinders, bejaardes en ook vir gestremdes wat van rolstoele gebruik moet maak;
Dit sal versteuring en vertrapping van die plantegroei voorkom;
Dit sal die stappers 'n beter uitsig oor die plantegroei in die algemeen gee.
Daar is besluit, gedagtig aan die hoë koste van so 'n onderneming, om die kortste deel van die staproete, dié vanaf Rivierstraat na die rivier, 130 meter, van 'n plankpad te voorsien.
Dit is dié gedeelte wat deur meeste mense gebruik word om die laugune-deel van die rivier, wat baie veilige swemplek vir kinders bied, te bereik. Die paadjie eindig op 'n dek wat 'n mooi uitsig oor die rivier, plantegroei en see bied.
Die beste kwotasie beloop byna R162,000. Ons sal dit waardeer indien diegene wat daartoe in staat is 'n bydrae sal maak om die projek te befonds. Enige bedrag sal met groot dank ontvang word en deursigtig aangewend word. Bydraes van R10,000 of meer sal erken word deur die naam van die skenker op die plankpad aan te bring.
U ondersteuning om hierdie projek suksesvol af te handel, word waardeer.
(Beskermheer Louis Oosthuizen)"